Автор Иван Гуляшки сряда , 04 . ноември 2020 - 08 : 02 Кандидатът на демократите за президент на САЩ Джо Байдън засега води пред президента републиканец Доналд Тръмп с 223 срещу 212 гласа в избирателната колегия , показват резултати , публикувани от АП . За победа е необходима подкрепата на най - малко 270 електори от 538 - членния орган , който официално избира президента . До момента Байдън е успял да отнеме от Тръмп само един щат , спечелен от кандидата на републиканците преди четири . Това е смятаният досега за колебаещ се щат Аризона , който осигурява 11 гласа в избирателната колегия , съобщи телевизия Фокс нюз . Републиканците са побеждавали в Аризона на всички президентски избори от 2000 г . Последният демократ , спечелил в югозападния щат , бе президентът Бил Клинтън през 1996 г . Тръмп обаче побеждава Байдън в Охайо , който е един от най - важните се колебаещи щати . Прогнозата е на телевизия " Фокс нюз " . Охайо се смята за много показателен за избирателните нагласи в САЩ и победителят в този щат обикновено печели и президентските избори . Преброяването на гласовете още не е приключило . Според екзитполове Тръмп получава 53 , 4 процента от гласовете , а Байдън - 45 , 2 . Според телевизията Тръмп печели също така в Тексас и Флорида - два щата от ключово значение за неговото преизбиране . Според допитвания кандидатът на демократите води в щата Айова ( с шестима електори ) , където президентът републиканец победи през 2016 г . Тръмп обаче има преднина в по - големи спорни щати като Пенсилвания ( 20 ) , Северна Каролина ( 15 ) и Уисконсин ( 10 ) . Това прави изхода от надпреварата много неясен , въпреки че Байдън водеше убедително в националните проучвания .